પરંપરાઓ સમય અને સંજોગો પ્રમાણે જ શરૂ થઇ હોય અને માનવસમાજ દ્વારા બનાવવામાં આવી હોય છે. અરવિંદભાઇએ સાચું કહ્યું તેને સમય અને સંજોગો પ્રમાણે તોડી પણ શકાય. પરિવર્તન જીવનનો નિયમ છે. જેની અત્યારના સંજોગો પ્રમાણે જરૂર ના તેવી પરંપરા ચાલુ રાખવી તે સમજદારી ના ગણાય. ઉત્સવને બીજી રીતે પણ મનાવી શકાય. ઠેરઠેર હોલી પ્રગટાવી માત્ર ૧૦૦ ઘરોના આનંદ અને મિલન માટે પર્યાવરણનું નુકશાન શિક્ષિત સમાજ દ્વારા થાય તે સમજદારી ના કહેવાય. અને અત્યારે પર્યાવરણ બચાવો એવાં જાગૃતિ અભિયાન ચાલતાં હોવાં છતાં શિક્ષિત સમાજમાં જાગૃતિ ના આવે તો ઘણી દુઃખની વાત કહેવાય. થોડા વર્ષો પહેલાં આ બધું જોઇને લાગતું કે ભારતમાં નવી પેઢી શિક્ષિત અને જાગૃત હશે એટલે ઘણું બધું બદલાઇ જશે. પરંતુ આપણા દરેક ઉત્સવોમાં પર્યાવરણને નુકશાન થાય તેવો અતિરેક વધતો જાય છે.